Szinka bez richtich1 dugi2 czas (niy yno dlo Ślōnzokōw) bōła3 na stole yno4 ôd świynta. Dziś to sie zmiyniōło, niby narzykōmy, że niy ma na kōncie piniyndzy, ale jak sie otworzi lodōwka, to tam sie te pōłki aże uginajōm. Niystety, żeby znojś5 jedzynie dobryj jakości, to sie trza niystety naszukać i naprōbować. Musza Wōm pedzieć, że prōbowanie tych niyftorych szinek- a barzi6 by szło pedzieć7, że wyrobōw szinkopodobnych- niy bōło leke8, ale żech sie poświyńciōł 😉
Wziōn żech na warsztat 5 szinek i zarozki9 moga Wōm pedzieć, że kebyjście na jakim handlu mieli takego chopa, kery10 sprzedołwo swoje wyroby abo mogli sie kupić kōnsek surowyj wyndzōnyj szinki i jōm potyn we bratrurze11 przipiyc, to sie za te sklepowe w plastrach niy chytejcie.
Mało szinki w szince, woda, woda, woda, sōl i roztomajte inksze składniki. Tych niyftorych to już na zicher nigdy niy wciepna do koszyka, przi dwōch idzie zaryzykować. I zajś szłoby pedzieć: piyrwy to bōła szinka 😉 Wszyjske niystety majōm jako substancja kōnserwujōnco azotyn sodu, kery za zdrowy niy jest, ale nawet jak sami robiymy szinka, to i tak jōm pyjklujymy12, a wtedy i tak na talyrz nōm wjyżdzo azotyn sodu. Ważne je to, co by go niy jejś za kans13.
A jako to sam wyglōndo dokładniyj?
Nojciekawsze je to, że Sokołōw zrobiōł Biedrōnce cojsik lepszego, niż sōm sprzedowo pod swojōm nazwōm- że tyż ich niy ma gańba18.
Nojlepi to sam niy wyglōndo, możno trza poszukać u jakego masołrza 😉
szl_Latn szl_Latn szl_Latn szl_Latn szl_Latn szl_Latn